Sinners Moon

Sinners Moon je slovenská symfonicko metalová kapela pochádzajúca zo Serede, založená v roku 2010 gitaristom a skladateľom Lukášom „LukeN“ Navrátilom.

Ich hudba je charakteristická kombináciou ženského melodického spevu a mužského growling štýlu, doplnená orchestrálnymi aranžmánmi a výraznými klávesovými motívmi.

 História kapely 
2010: Lukáš Navrátil zakladá projekt Sinners Moon spolu so spevákom Derickom.
2011: Projekt sa transformuje na plnohodnotnú kapelu s príchodom ďalších členov, vrátane speváčky Andrey, klávesistu Jarthuusena a basgitaristu Viktora.
2014: Pred nahrávaním debutového albumu dochádza k personálnym zmenám; speváčku Andreu nahrádza Simona, ktorá prespieva vokálne party na albume.
apríl 2015: Kapela vydáva debutový album Atlantis pod fínskym vydavateľstvom Inverse Records. Album bol nahrávaný v Grapow Studios pod vedením Rolanda Grapowa (Masterplan, ex-Helloween). V skladbe „My Servant“ hosťuje Tony Kakko zo Sonata Arctica.
2017: Skupina vydáva svoj ďalší počin v podobe EP s názvom Far Beyond The Stars, obsahuje 5 skladieb. Titulná skladba sa volá „Far Beyond The Stars“ a je doprevádzaná prvým videoklipom (vytvorený a produkovaný spoločnosťou FlameArt). Po vydaní videoklipu však zostavu opúšťa speváčka Simona, o pár mesiacov basák Viktor a bubeník Ján.
2019: Novým vetrom je príchod charizmatickej speváčky Šárky a bubeníka Patrika. Formuje sa zvyšok zostavy.
2022: V súčasnej členskej zostave kapela začína opäť koncertovať. Prebiehajú práce na novom albume, prezentácii kapely vo vynovenom šate a propagácii symfonického metalu zo Slovenska.
2023: V spolupráci s legendárnym nitrianskym hudobným klubom Frankie rock club vzniká hudobný mini festival Moonfest na podporu slovenského symfonického a melodického metalu.

 Diskografia 
 Atlantis (2015) - CD
 Far Beyond The Stars (2017) - EP

 Súčasná zostava 
 Šárka Blatná – spev
 Flavio Křeček – growl, scream
 Patrik Pacher – bicie
 Klaudia Čapková – klávesy
 Michal Gulán – basgitara
 Lukáš „LukeN“ Navrátil – gitara, hudba, aranžmány a texty
 Bývalí členovia 
 Simona JanovičováSimona Janovičová – discogs.com – spev
 Viliam „Derick“ Javor – growl, scream
 Jaroslav Horváth „Jarthuusen“ – klávesy
 Viktor Války – basgitara
 Andrea Marešová – spev
 Ján Vőrőš– bicie
 Andrej Dubnička– bicie
 Michal „Mort“ Daniš – bicie (Atlantis nahrávanie)
 Drahomír „Drago“ Mrva – gitara, texty
 Patrik Krajčovič – klávesy

 Zaujímavosti 
 Kapela vystupovala na jednom pódiu s formáciami ako Haggard, Aephanemer, či Orphaned Land.
 V roku 2016 sa skladba „Buried“ ocitla na výberovom CD Dark Metal: Volume 1 od vydavateľstva Golden Core Record, pričom na danom CD nájdeme popredných reprezentantov štýlu symfonického metalu ako Nightwish, Delain, Visions of Atlantis, či Xandria.
 Debutový album Atlantis (2015) vydalo nezávislé fínske vydavateľstvo Inverse Records.
 Kapelný debut Atlantis (2015) príjemne prekvapil najmä fanúšikov symfonického metalu mimo Slovenska. Pozitívne recenzie sa objavujú v Holandsku, na špecializovaných internetových portáloch, či obdobných časopisoch
 Znie to až neuveriteľne, ale spolupráca s legendárnym Roland Grapow na nahrávaní debutového albumu Altantis (2015) vznikla z konverzácie na Facebooku.
 Názov kapely vznikol ako slovná hračka od spojenia sinner’s moan (ston hriešnika), v čase keď Lukáš navštevoval chrámový zbor a v texte jednej z piesní odzneli tieto slová. Vtedy sa zrodil prvý nápad pre nádejný projekt, budúcu kapelu. [LukeN]
 Kapela organizuje v Nitre svoj vlastný mini festival s názvom Moonfest, ktorý je zameraný na melodické a symfonické metalové žánre.

Referencie

Kategória:Slovenské heavymetalové hudobné skupiny
Kategória:Symfonickometalové hudobné skupiny